**Titula “Ogres dziesma” piešķiršanas nolikums**

*Izdots saskaņā ar*

*likuma “Par pašvaldībām” 21.panta pirmo daļu*

**I. Vispārīgie jautājumi**

1. Nolikums nosaka titula dziesmas “Ogres dziesma” izveidošanas, titula “Ogres dziesma” piešķiršanas un atskaņošanas nosacījumus.
2. Katras pilsētas identitāti veido profesionāli un radoši cilvēki, kuri ar savu darbu un attieksmi ir pierādījuši, ka ir cienīgi ar pilnu atbildību sevi saukt par Ogres patriotiem. Katram iedzīvotājam ir dota šāda iespēja – neatkarīgi no dzimuma, vecuma vai nodarbošanās. Īpašu nozīmi savas pilsētas tēla veidošanā ieņem komponisti un dzejnieki, kuri, par savu pilsētu domājot, ir radījuši dziesmas, kas skan ne tikai vietēja mēroga pasākumos, bet arī tālu aiz novada robežām, spilgti un skanīgi nesot Ogres vārdu Latvijā un pasaulē. Tas ir liels gods un atbildība būt par autoru dziesmai, kura nākotnē varētu iegūt “Ogres dziesmas” titulu.
3. Nolikuma mērķis ir veicināt Ogres komponistu un dzejnieku radošo aktivitāti, veidojot savas pilsētas tēlu un stiprinot muzikālās tradīcijas un lokālpatriotismu.

**II. TITULA DZIESMAS IZVĒRTĒŠNAS kritēriji**

1. Konkurss atbilstoši šim nolikumam tiek organizēts, ja ir saņemts vismaz viens iesniegums ar dziesmas pieteikumu titulam “Ogres dziesma”.
2. Prasības titula dziesmas saturam un formai:
	1. dziesmas teksts veidots labā literārā valodā, kas raksturo Ogres pilsētas identitāti un tās īpašās vērtības;
	2. melodija ir svinīga, vidējā testitūrā un diapozonā, viegli izdziedama gan solo balsij, gan korim, kā arī labskanīga instrumentālajā aranžējumā;
	3. dziesmas garums nav ilgāks par trīs minūtēm.

**III.** **AUTORU DZIESMU** **IesniegšanaS, VĒRTĒŠANAS UN lēmuma pieņemšanas KĀRTĪBA**

1. Autoru dziesmas iesniedzamas Ogres novada pašvaldības Sabiedrisko attiecību nodaļā Ogres novada pašvaldības domes apstiprinātajā termiņā Mp3 formātā, studijas ieraksta kvalitātē, sūtot uz e-pasta adresi domeinfo@ogresnovads.lv, klāt pievienojot informāciju par melodijas un teksta autoru, kā arī dziesmas tekstu.
2. Iesniegto autoru dziesmu vērtēšanai Ogres novada pašvaldības dome izveido komisiju, kuras sastāvā ir Ogres mūziķi.
3. Komisija izvērtē dziesmas atbilstību šī nolikuma II nodaļā noteiktajiem kritērijiem un pieņem lēmumu par titula “Ogres dziesma” piešķiršanu. Lēmums par titula “Ogres dziesma” piešķiršanu tiek pieņemts, ja dziesma saņem komisijas locekļu vairākuma (vismaz 51%) pozitīvu balsojumu.

**IX. Titula “Ogres dziesma” piešķiršana**

1. Tituls “Ogres dziesma” var tikt piešķirts tikai vienai dziesmai ne biežāk kā vienu reizi gadā, ja ir saņemts šā nolikuma 5.punktā noteiktais pieteikums un autora dziesma atbilst šā nolikuma II nodaļā noteiktajiem kritērijiem.
2. Titula “Ogres dziesma” piešķiršanas procedūra notiek saskaņā ar šo nolikumu.
3. Piešķirot titulu “Ogres dziesma”, tai tiek pievienots gadskaitlis, kurā dziesmai piešķirts tituls.
4. Titula dziesmai “Ogres dziesma” var tikt piešķirts arī himnas statuss, ja tā pietiekami ilgi bijusi titula “Ogres dziesmas” statusā un kļuvusi par Ogres pilsētas identitātes neatņemamu sastāvdaļu. Par to lemj Ogres novada pašvaldības dome.

**IV. DZIESMAS Atskaņošana**

1. Ogres novada pašvaldība, ja attiecīgajā gadā budžetā tam ir paredzēti finanšu līdzekļi, apņemas nodrošināt šī nolikuma noteiktajā kārtībā titulētās dziesmas instrumentālās versijas, orķestra instrumentācijas, fonogrammas (-1), nošu drukas versijas un video klipa sagatavošanu un ievietošanu Ogres novada mājas lapā [www.ogresnovads.lv](http://www.ogresnovads.lv), kā arī šīs dziesmas publicitāti.
2. Dziesma atskaņojama pilsētas svinīgajos pasākumos pēc brīvas izvēles. Dziesmas atskaņošanas vietu, laiku un izpildītāju sastāvu saskaņo par pasākumu atbildīgās personas.
3. Pasākumos, kuros tiek atskaņota Valsts himna, “Ogres dziesma” atskaņojama pēc tās saskaņā ar pasākuma scenāriju.
4. Dziesmas instrumentālā versija var tikt atskaņota dažādos sporta pasākumos un apbalvošanas ceremonijās.
5. Dziesma var tikt atskaņota arī Latvijas Radio vai TV, atzīmējot Ogres pilsētai nozīmīgus notikumus.

**V. Autortiesības**

 18. Titula “Ogres dziesma” piešķiršanas brīdī visas autortiesības tiek nodotas Ogres novada

 pašvaldībai.

Ogres novada domes priekšsēdētājs A.Mangulis